open-index/open-wikipedia-markdown huggingface dataset:
Nö Sleep At All

***Nö Sleep At All*** er det tredje konsertalbumet til heavy metal-bandet Motörhead. 

Albumet ble spilt inn på festivalen Giants of Rock i Finland i 1988. For å promotere albumet dro Motörhead ut på en USA-turné, hvor de åpnet for thrash metal-bandet Slayer.

## Sporliste
# «Doctor Rock» (3:20)
# «Traitor» (2:51)
# «Dogs» (3:25)
# «Ace of Spades» (2:52)
# «Eat the Rich» (4:34)
# «Built for Speed» (4:51)
# «Deaf Forever» (4:04)
# «Just 'Cos You Got the Power» (7:37)
# «Killed by Death» (5:57)
# «Stay Clean» (2:38)
# «Metropolis» (3:03)

## Personell
*Lemmy – Vokal, bass
*Phil Campbell – Gitar
*Würzel – Gitar
*Philthy Taylor – Trommer

## Eksterne lenker
*
Arbetaren

***Arbetaren*** er en syndikalistisk ukeavis som eies av Sveriges Arbetares Centralorganisation (SAC). I perioden 1922&ndash;1957 ble den utgitt som dagsavis, deretter som ukeavis. Avisen er riksdekkende, og utgis i Stockholm. Opplaget er i overkant av 3000 eksemplarer (2006). 

Flere kjente kulturpersonligheter har i årenes løp arbeidet i avisen, bl.a. Vilhelm Moberg, Moa Martinson, Harry Martinson, Elise Ottesen-Jensen, Stig Dagerman, Karl Vennberg, Ivar Lo-Johansson, Victor Arendorff, Nils Ferlin, Hinke Bergegren, Harry Järv, Folke Fridell, Tage Danielsson og Eyvind Johnson.

Arbetaren deler hvert år ut et stipend, Vilhelm Moberg-stipendiet, innstiftet av Vilhelm Moberg selv. 

## Eksterne lenker
*
Inflikted

***Inflikted*** er debutalbumet fra Cavalera Conspiracy

Musikkalbumet ble utgitt i 2008 på Roadrunner Records.

## Sporliste
# «Inflikted» – 4:32
# «Sanctuary» – 3:23
# «Terrorize» – 3:37
# «Black Ark» – 4:54
# «Ultra-Violent» – 3:47
# «Hex» – 2:37
# «The Doom of All Fires» – 2:12
# «Bloodbrawl» – 5:41
# «Nevertrust» – 2:23
# «Hearts of Darkness» – 4:29
# «Must Kill» – 5:56
# «The Exorcist» – 3:26 (Possessed coverlåt, bonusspor)
# «In Conspiracy» – 3:51 (bonusspor)

## Personell
* Max Cavalera – vokal, gitar
* Marc Rizzo – gitar
* Joe Duplantier – bassgitar, gitar på «Inflikted», «Black Ark» & «Ultra-Violent»
* Igor Cavalera – trommer

## Kilder
*
Ibsenåret 2006

**Ibsenåret 2006** var markeringene av Henrik Ibsens hundre års dødsdag i 2006. Det var markeringer i Norge og i en rekke andre land i verden. Ibsenåret ble åpnet med en festforestilling i Oslo. Et annet høydepunkt var en gallaoppsetning av *[[Peer Gynt]]* ved Kheopspyramiden i Egypt. Det var også en rekke kulturelle arrangementer i land som Italia, Tyskland, Kina, Storbritannia og USA. Utenriksdepartementet og utenrikstjenesten hadde en sentral rolle i Ibsenåret. Ibsenåret omfattet 8213 kulturarrangementer, og 83 land deltok i markeringen av Ibsenåret. Ibsenåret 2028 markerer 200-årsjubileet for Ibsens fødsel, 22 år etter det forrige jubileet.

## Organisasjon
Nasjonalkomiteen for Ibsensatsingen ble oppnevnt av Kulturdepartementet i 1997 og ble ledet av Lars Roar Langslet. Ibsenåret AS var et sekretariat opprettet av Nasjonalkomiteen for Ibsensatsingen i 2002. Det ble fra begynnelsen av ledet av redaktør Steinar Hansson, som døde høsten 2004, og deretter var teaterregissør Bentein Baardson direktør.

Også Ibsennett ble samlokalisert med prosjektorganisasjonen «Ibsenåret», med kontorer i tredje etasje i Arbins gate 1, som er den samme bygård som også huser Ibsenmuseet i Oslo.

Sekretariatet ble avviklet sommeren 2007 og Ibsennet flyttet til Nasjonalbiblioteket i Henrik Ibsens gate 100.

* Bentein Baardson &ndash; direktør
* Randi Thorsen &ndash; daglig leder
* Nora Ibsen &ndash; produsent
* Kari Stokke Brandtzæg &ndash; sponsoransvarlig
* Silje Riise Næss &ndash; kommunikasjonssjef

## Se også

* Ibsenstatuetten - utdelt av den norske regjering i 2006 til minne om 100 år siden dikteren Henrik Ibsens død.
* Ibsenåret 2028

## Referanser


## Eksterne lenker
* Ibsenåret, Utenriksdepartementet
Betzy Holter

**Betzy Marie Holter** (født **Jordal**; 1893–1979) var en norsk skuespiller. 

Holter scenedebuterte i 1913 som Randi i *Bjørnefjell*, en av åpningsforestillingene ved Det norske teatret. Hun hadde en rekke store roller ved teatret i årene som fulgte, for eksempel Milja i *[[Ungen (skuespill)|Ungen]]* av Oskar Braaten og Klara Gullborg i Selma Lagerlöfs *[[Keiseren av Portugalia|Keisaren av Portugalia]]*. Mellom suksessene i hovedstaden hadde hun også enkelte gjestespill i Trondheim og Stavanger.  

Fra 1924 var Holter tilknyttet Nationaltheatret, og spilte realistiske skikkelser fra østkanten som Alvilde i *[[Den store barnedåpen]]* og gatepiken i Sigurd Christiansens skuespill *Edmund Jahr*. Hennes siste oppgave på Nationaltheatret var Hedvig i *[[Vildanden]]* i 1928. Deretter var hun tilbake på Det norske teatret frem til våren 1930. Etter fem år borte fra scenen opptrådte hun fra 1935 til 1941/1942 igjen som sceneskuespiller i Oslo. Hun medvirket i Radioteateret på 1930-tallet. I 1947 var Holter tilbake på scenen, da hun ble engasjert ved Rogaland Teater. Her skulle hun bli en viktig støttespiller i mange år, også som regissør.

Holter skrev også hørespillet *Kamerat* (1932).

Betzy Holter var gift med skuespillerkollega Karl Holter (1885–1963). De ble imidlertid skilt i midten av 1930-tallet - og hadde ingen kontakt siden. Betzy Holter spilte i den nazistiske propagandafilmen *[[Unge viljer (film)|Unge viljer]]* fra 1943, mens tre av hennes barn deltok aktivt i motstandsbevegelen. To av dem (døtre) tjenestegjorde senere i den norske marine i England fra 1942, etter cirka ett års opphold i Stockholm. Deres eneste sønn, Tord Holter, ble såret av tyskerne i strid ved Kongsvinger festning i aprildagene 1940, og han ble siden aldri frisk. 

## Filmografi (utvalg)
* 1926 – *[[Baldevins bryllup (stumfilm)]]*
* 1943 – *[[Unge viljer (film)|Unge viljer]]*... fru direktør West

## Referanser


## Kilder
* Rønneberg, Anton: *Nationaltheatret 1949-1974*. Oslo 1974. ISBN 82-05-06254-4
* Hartenstein, Tillman: *Det usynlige teatret: Radioteatrets historie 1926-2001*, Oslo 2001, s. 199

## Eksterne lenker
* 
*
Tineodidae

* *[[Anomima]]*
* *[[Cenoloba]]*
* *[[Epharpastis]]*
* *[[Euthesaura]]*
* *[[Euthrausta]]*
* *[[Neoxyrichota]]*
* *[[Oxyrichota]]*
* *[[Palaeodes]]*
* *[[Tanycnema]]*
* *[[Tineodes]]*

**Tineodidae** er en liten familie av sommerfugler som bare er kjent fra Sørøst-Asia, Australia og omkringliggende øyer. De blir av og til regnet som en undergruppe av fingermøll (Alucitidae). Av utseende ligner de ofte på fjærmøll (Pterophoridae). Det er bare kjent ca. 20 arter.
## Utseende
Små (vingespenn gjerne 10 – 20&nbsp;mm), brunlige, slanke møll. Vingene er mer eller mindre oppdelt i fliker. Hodet har store fasettøyne, lange, fremoverrettede palper og lange, trådformede antenner. Forvingene er lange og smale, ofte delt i to fliker, ytterst gjerne trukket ut til en spiss. Bakvingene er mye kortere enn forvingene, avlange, ofte delt i to fliker. Bakkroppen er slank. Beina er lange med markerte sporer.
## Levevis
Larvene borer i knopper av ulike planter, blant annet mangrover, arter i oljetrefamilien (Oleaceae) og vortemelkfamilien (Euphorbiaceae).
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Overfamilien *Alucitoidea*  
*********** Familien **Tineodidae**
************ *Anomima phaeochroa* Turner, 1922
************ Slekten *Cenoloba*  – 4 arter
************ *Epharpastis daedala* Meyrick, 1887
************ Slekten *Euthesaura*  – 2 arter
************ Slekten *Euthrausta*  – 3 arter
************ *Neoxyrichota isolata* Clarke, 1986
************ Slekten *Oxyrichota* – 3 arter
************ *Palaeodes sarnealis* Hampson, 1913
************ *Tanycnema anomala* Turner, 1922
************ *Tephroniopsis geometridalis* Amsel, 1961
************ Slekten *Tineodes*  – 2 arter

## Eksterne lenker
* 
Oversikt over australske arter med bilder: Herbison-Evans, D. og Crossley, S. (2002): Tineodidae of Australia. https://web.archive.org/web/20070823003613/http://www-staff.it.uts.edu.au/~don/larvae/tino/tineodidae.html
Arvid Otto Mørch

**Sildakongen Arvid Otto Sildenskiold Mørch** (født 1954) er en norsk sjøkaptein, industribygger, underholder fra Karmøy i Rogaland.

## Bakgrunn og virksomhet
Mørch vokste opp i bygda Veavåg på Karmøy. Han er kjent som omreisende «sildakonge» og selger av ulike sild- og sjømatprodukter fra sin spesialbygde bil på torg og markeder i Norge. Denne virksomheten begynte i 1970 og la grunnlaget for Sildakongen AOM i Haugesund og Sildakongen Produksjon AS i Utsira som ble etablert i 1988.

Etter at Sildakongen Produksjon AS gikk til sak mot Mørch om retten til varemerket «Sildakongen», tapte Mørch i 2009 retten til å bruke varemerket «Sildakongen AOM» om sildeprodukter. Han ble også dømt for urettmessig å ha utnyttet «Sildakongen» som varemerke på sild. Han vant derimot retten til å bruke «Sildakongen» i kultursammenheng og i alle andre vareklasser. Mørch har etter dette også brukt varemerket og betegnelsen «Sjøkaptein Sildenskiold» i andre sammenhenger.

Mørch arbeidet i offshorebransjen i 1970- og 1980-årene og som omreisende fisk- og sildeselger.

På siste halvdel av 1980-årene var han initativtaker til etablering av en serie av sildeprodukter som ble lansert av firmaet Sildakongen AS. Mørch var både aksjonær og ansatt som markedssjef i selskapet, som senere sto bak etableringen av Sildakongen Produksjon AS på Utsira. Etter et par års drift med mye fokus i presse og kringkasting overtok andre driften av produksjonsvirksomheten.

Etter avviklingen av Sildakongen AS fortsatte Mørch å drive med omreisende salgsvirksomhet og utdannet seg som sjøoffiser. Han har seilt som styrmann/overstyrmann og sjøkaptein, og var i flere år trafikkoordinator for skipstrafikken på oljefelt i Den Persiske gulf.

I de senere år har Mørch bodd i Skudeneshavn hvor han som pensjonist arbeider en del som turistkaptein i Åkrafjorden og selger sild under eget merke.

I forbindelse med rettssaken om rettighetene til merkevaren Sildakongen kom det blant annet frem at Mørch hadde søkt om og fått godkjent «tittelen» som sitt første fornavn. Fra før av hadde han tatt Sildenskiold som mellomnavn. Hans fulle navn er derfor Sildakongen Arvid Otto Sildenskiold Mørch (2015).

«Sildakongen» har navn etter sildekonge (Regalecus glesne), en båndfisk som kan bli opptil 11 meter lang.

Sammen med Ivar Eskeland utga Mørch boka *Sild! – med 60 oppskrifter* i 1991.

## Referanser


## Eksterne lenker
* Presentasjon på www.herringking.com
Alucitoidea

* Alucitidae
* Tineodidae

**Alucitoidea** er en artsfattig gruppe (overfamilie) av sommerfugler som omfatter to familier, Alucitidae med ca. 185 arter og Tineodidae med ca. 20 arter. De blir av og til slått sammen til én familie, Alucitidae. To arter forkommer i Norge. De fleste av artene har vingene delt opp i smale, fjærlignende fliker.

## Eksterne lenker
* 
*
10 000

**10 000**  (**ti tusen**) er det naturlige tallet som kommer etter 9999 og før 10&nbsp;001.

## Navn
I de fleste språk kalles 10&nbsp;000 for «ti tusen», men noen språk har egne navn på tallet: gammelgresk  (mýrioi), arameisk , hebraisk revava, kinesisk , japansk  (man), koreansk  (man), og thai หมื่น (meun). Navnet brukes ofte i betydningen et udefinert stort tall. Se også myriade.

## Innen matematikk

*Den desimale representasjonen av tusen er en fulgt av fire nuller.
*I vitenskapelig notasjon blir det skrevet som *1 × 10<sup>4</sup>*.

## I populærkulturen
**Tiotusen røda rosor* er en sang av Thore Skogman.
**10 000 Lovers (in one)* er ei låt av og med den norske gruppen TNT 

## Se også
* Myriagon

## Referanser
What’s Words Worth

***What's Words Worth*** (også kjent som ***Recorded Live 1978***, ***The Watcher***, ***City Kids***, ***Iron Fist & The Hordes From Hell*** og ***Live, Loud & Lewd***) er et uoffisielt konsertalbumet av heavy metal-bandet Motörhead.

## Sporliste
På *Iron Fist & The Hordes From Hell*-versjonen er rekkefølgen på sangene stokket om.
# «The Watcher» (4:06)
# «Iron Horse/Born to Lose» (5:05)
# «On Parole» (5:26)
# «White Line Fever» (2:34)
# «Keep Us on the Road» (5:25)
# «Leaving Here» (3:12)
# «I'm Your Witch Doctor» (3:08)
# «The Train Kept A-Rollin’» (2:47)
# «City Kids» (3:38)

;Bonusspor på *Live, Loud & Lewd*-versjonen (1999)
# «Motorhead» (3:05)
# «Iron Fist» (3:07)
# «Overkill» (4:53)

## Personell
*Lemmy – Vokal, bass
*Eddie Clarke – Gitar
*Philthy Taylor – Trommer
Mislighold

**Mislighold** er innenfor jus unnlatelse av å oppfylle en forpliktelse på kontraktsmessig måte (forutsatt at det ikke foreligger særlige omstendigheter som opphever eller suspenderer plikten). Synonymt med mislighold er begrepet kontraktsbrudd som blant annet kjøpsloven bruker. Mislighold går som regel ut på at den avtalte ytelsen leveres for sent, dvs. en forsinkelse eller at den avtalte ytelse ikke er som avtalt, det vil si at den har en mangel. Mislighold kan gi den som har krav på ytelsen (kreditor) en rekke ulike krav og her brukes selgers mislighold av kjøpsavtaler som eksempel:

* Viktigst er det at mislighold suspenderer motpartens oppfyllelsesplikt – leverer ikke selgeren kan kjøperen la være å betale.
* Men misligholdet suspenderer ikke misligholderens egen leveringsplikt, det vil si at kjøperen kan kreve varen levert eller mangler rettet.
* Mislighold i form av mangler gir dessuten rett på prisavslag, mens forsinkelse ikke gir noen slik rett.
* I noen tilfeller kan mislighold gi rett til erstatning, men det forutsetter at kjøperen lider et økonomisk tap. I tillegg må det foreligge et ansvarsgrunnlag – skyldansvar eller kontrollansvar.
* Mislighold kan også gi rett til å heve kontrakten. En hevning innebærer ikke at avtalen faller bort, men at plikten til å levere bortfaller. Er bryllupskaken ikke levert når festen er over, plikter ikke kjøperen å motta en kake uken etterpå og betale for den. For å kunne heve avtalen, må det foreligge et vesentlig mislighold – i praksis vil det gjerne være de tilfeller der kjøperen ikke lenger har nytte av varen (som i eksemplet foran). 
* Mislighold er ikke straffbart. Men har man inngått en avtale med kunnskap om at man ikke kan eller vil oppfylle den og for å skaffe seg selv eller andre en uberettiget vinning, kan man straffes for bedrageri.

Ved kjøpers mislighold av betalingsplikten har ikke selgeren like mange sanksjonsmuligheter. Hvis varen ikke er levert kan han:
* Unnlate å levere, det vil si holde varen tilbake.
* Heve avtalen hvis betalingsforsinkelsen blir langvarig
* Kreve erstatning for økonomisk tap, eksempelvis hvis varen må selges til en lavere pris.

Er varen levert, kan selgeren ikke heve, men må nøye seg med å kreve erstatning i form av morarenter (forsinkelsesrenter) av kjøpesummen.
Forsinkelse (jus)

**Forsinkelse** er det forhold at en ytelse ikke leveres til avtalt tid. Fra selgerens side foreligger det en forsinkelse når varen ikke leveres på rett tid på det avtalte sted, og dette ikke er kjøperens feil. Fra kjøperens side foreligger det forsinkelse når kjøpesummen ikke betales til avtalt tid.

Forsinkelse fra selgerens side er nedfelt i kjøpsloven § 22 , hvor det heter at det foreligger forsinkelse om dersom selgerens ytelse ikke blir levert eller blir levert for seint, og dette ikke skyldes kjøperen eller forhold på dennes side. Det foreligger også forsinkelse om selgeren ikke i tide oppfyller sine plikter ellers etter kjøpet. 

Forsinkelse er også regulert i en rekke andre lover, som:
* Forbukerkjøpsloven § 19
* Husleieloven § 2-9
* Bustadsoppføringslova § 17
* Tomtefesteloven § 20
* Avhendingslova § 4-1 
* Håndverkertjenesteloven § 11 

Forsinkelse vil i likhet med mangler utgjøre mislighold i kontraktsrettslig forstand. En forsinkelse kan møtes med sanksjoner fra den annen part, dette følger av allmenn kontraktsrett. Eksempler på sanksjoner på kjøpsrettens område er krav om oppfyllelse, erstatning eller heving, se for eksempel kjøpslovens femte kapittel . I entrepriseforhold er også dagmulkt en aktuell sanksjon, og den ansvarlige part må da betale et kronebeløp for hver dag forsinkelsen varer, se for eksempel Budstadoppføringslova § 18 . 

## Referanser
Mangel (jus)

**Mangel** er en knapphet eller underskudd på noe, for eksempel varer, penger eller en annen ressurs, eller en ufullkommenhet, utilstrekkelighet eller feil ved noe. 

I juridisk forstand kalles det «konkret mangel» når den leverte varen eller tjenesten ikke er i overensstemmelse med det som:
* Er avtalt mellom kjøper og selger, 
* er garantert av selger, eller
* kjøperen hadde grunn til å forutsette.

Dersom ytelsen savner en egenskap eller har en dårlig egenskap i strid med det som normalt er tilfelle for ytelser av denne art, uten at det er fastslått at varen ikke er i overensstemmelse med det som er avtalt, er det snakk om en «abstrakt mangel». 

Ovennevnte er nedfelt i kjøpsloven § 17, hvor det heter at ytelsen skal være i samsvar med de krav til art, mengde, kvalitet, andre egenskaper og innpakning som følger av avtalen mellom kjøper og selger, og dersom det ikke er avtalt, skal ytelsen (a) passe for de formål som tilsvarende ting vanligvis brukes til, (b) passe for et bestemt formål som selgeren var eller måtte være kjent med da kjøpet ble inngått, unntatt når forholdene viser at kjøperen for så vidt ikke bygde på selgerens sakkunnskap og vurdering eller ikke hadde rimelig grunn til å gjøre det, (c) ha egenskaper som selger har vist til ved å legge fram prøve eller modell eller (d) være pakket på vanlig eller annen forsvarlig måte som trengs for å bevare og beskytte tingen.

Mangler er også regulert i en rekke andre lover, som:
* Forbukerkjøpsloven § 16, jf § 15
* Husleieloven §§ 2-2 til 2-5
* Bustadsoppføringslova §§ 25 til 27
* Tomtefesteloven § 23
* Pakkereiseloven § 6-1
* Avhendingslova §§ 3-1 til 3-3 
* Håndverkertjenesteloven §§ 17 til 19
Puerto Banús

**Puerto José Banús** er en marina i utkanten av Marbella, ved Costa del Sol i det sørlige Spania. Marinaen ble bygget av den lokale forretningsmannen og eiendomsutvikleren José Banús og åpnet i mai 1970.

Stedet er kjent for sitt luksuriøse preg, med dyre forretninger og hyppige innslag av store lystbåter tilhørende noen av verdens rikeste.

## I litteraturen
I Liza Marklunds roman *En plass i solen* fra  er en del av handlingen lagt til Puerto Banús.

## Referanser




## Eksterne lenker
* 
* Puerto Banús' hjemmeside
Inhibitor

En **reaksjonsinhibitor** er et stoff som minker reaksjonsraten eller forhindrer en kjemisk reaksjon. En katalysator i kontrast er et stoff som øker reaksjonsraten. 

## Eksempel
Tilsetting av acetanilid vil senke hastigheten på dekomponeringen av hydrogenperoksidløsning som for eksempel blir solgt på apoteket. 
2H2O2 -> 2H2O +O2
som er katalysert ved varme, lys og urenheter.

## Inhibitering av en katalysator
En inhibitor kan redusere effekten av en katalysator i en katalysert reaksjon (enten i et enzym eller en ikke-biologisk katalysator). Dvs. om et stoff er like til en av reaktantene slik at den kan bli bundet til det aktive setet på katalysatoren, men ikke vil gjennomgå en katalytisk reaksjon, vil katalysatoren ikke kunne katalysere reaksjonen da dens aktive seter er okkuperte. Når inhibitoren er frigjort kan katalysatoren igjen begynne å katalysere reaksjon.  

## Referanser
Motsøksmål

*Motsøksmål* er et søksmål som saksøkte etter at stevning er forkynt, reiser i en sak ved å fremsette motkrav mot saksøkeren med påstand om selvstendig dom i samme sak. Betingelsene for motsøksmål er at denne kan bringes inn for samme rett og i samme prosessformer.
Motorbank

**Motorbank** er en feil som kan oppstå i stempelmotorer. Hvis oktantallet til drivstoffet i en stempelmotor er for lavt, vil dette føre til at forbrenningen går for raskt og forbrenningstakten vil da kollidere med svingningstakten til stempelet. Dette fører til tenningsbank; man vil høre en plingende, metallisk ulyd i motoren samtidig som effekten blir dårligere. Dette fører også til stor slitasje på motoren. Hvis det får skje over lengre tid, kan det føre til totalhavari.

**Rådebank** skyldes for stor klaring mellom råder og veiv grunnet slitasje på lager (dårlig oljetrykk osv.), dette fører til at råden slås mot lageret og man får en høylytt bankelyd i motoren. Dette er naturlig nok uavhengig av tenning og bensinens oktantall.

**Tenningsbank** kan derimot oppstå om tenningstidspunktet er for tidlig eller oktantallet er for lavt i forhold til kompresjonen som fører til at bensinen selvantenner.
Jukka Ylipulli

**Jukka Ylipulli** (født 1963) er en finsk tidligere kombinertløper. Han tok bronse i den individuelle konkurransen under OL 1984 i Sarajevo.

Sammen med Jouko Karjalainen og Rauno Miettinen kom han på andreplass i lagkonkurransen under VM 1984 i Ylipullis hjemby Rovaniemi. Under VM 1985 i Seefeld ble det bronse i lagkonkurransen, denne gangen sammen med Karjalainen og Juri Pelkonen.

## Referanser


## Eksterne lenker
*
Disko (øy)

**Disko** (grønlandsk: **Qeqertarsuaq**, «Storøya») er en øy vest i Grønland. Det er den nest største, etter selve hovedøyen ("fastlandet"). 

Med et areal på 8&nbsp;578 km² er den en av de 100 største øyene i verden. Øya er ca. 160 km lang, og ligger 100 km fra fastlandet. Høyeste punkt er 1&nbsp;919 moh. Mellom Disko og fastlandet går bukta Diskobukta.  

Store deler av øya er dekt av basaltfjell, skapt av vulkansk aktivitet for 25–65 millioner år siden. 

Øyas største by er Godhavn (*Qeqertarsuaq*). Her har Danmark forskningsstasjonen *Arktisk Station*, som drives av Københavns Universitet, og Geofysisk Observatorium. Både øya Disko og tettstedet Godhavn har samme navn på grønlandsk. 

Bosetningen Qullissat, som var bygd opp rundt en kullgruve, ble fraflyttet i 1972 da gruven stengte. Bosetningen Kangerluk ligger 35 km nord for Godhavn, og er øyas eneste bosetning utenom Godhavn.
## Referanser


## Eksterne lenker
*
Bank (andre betydninger)

**Bank** kan sikte til:

* Bank, en finansiell institusjon
** *[[:Kategori:Banker]]*
** Norske banker
** Sentralbank, et nasjonalt eller internasjonalt organ som styrer pengepolitikken i et land eller en region

* Blodbank, en institusjon for oppbevaring og distribusjon av medisinske blodprodukter fra blodgivere
* Sædbank, en institusjon for oppbevaring og distribusjon av sæd
* Frøbank, en institusjon for oppbevaring og distribusjon av frø

* Bank og Monument undergrunnsstasjoner, to stasjoner i Londons undergrunnsbane som har blitt forbundet
* South Bank (pekerside), flere steder i den engelsktalende verden
* West bank (vestbredden), territorium som inngår i Palestina
* Kulturhuset Banken på Lillehammer.

* Juling, se ''Vold''
* Motorbank, en ulyd som kan komme i stempelmotorer
* Norgez Bank, et pønkband fra Tromsø
* Ondřej Bank, en tsjekkisk toppalpinist

* *Se også *Banker''
Acidobacteria

* *[[Acidobacterium]]*
* *[[Geothrix]]*
* *[[Holophaga]]*
* *[[Chloracidobacterium]]*

**Acidobacteria** er en nylig studert gruppe bakterier. Som navnet sier trives de i syre. 
Siden disse bakteriene er nyoppdaget, og de fleste artene ikke har vært dyrket, vet man enda relativt lite om hvordan de lever.
De kan imidlertid være viktige bidragsytere til økosystemer, siden de er spesielt tallrike i jord.

## Eksterne lenker
*
Michael Stensgaard

**Michael Stensgaard Jensen** (født 1974) er en dansk tidligere fotballmålvakt.

Stensgaard startet sin karriere i *Greve IF* og *Hvidovre IF*. Her spilte han så bra at han fikk fire landskamper for det danske U-21-landslaget.

Dette førte til at han ble hentet til Liverpool av manager Roy Evans 31. mai 1994 for £. Han fikk ingen kamper for Liverpool, men i tiden han tilbragte på Merseyside fikk han ytterligere 4 U-21 kamper. 1. juni 1997 signerte han for FC København. 
Han ble kjøpt av Southampton i 1999 uten stor suksess, og ble hentet tilbake til FC København i 2000, hvor han ble til han ble værende til en ryggskade gjorde at han måtte legge opp i 2001. Stensgaard fikk 40 kamper for den danske storklubben.

## Referanser


## Eksterne lenker
* Profil på LFChistory.net
* Profil på Peders Fotboldstatistikk
* FC Københavns egen hjemmeside om skaden som gjorde at Stensgaard måtte legge opp
Anne-Karin Brandsfjell

**Anne-Karin Brandsfjell** (født 20. juli 1944) er tidligere ordfører i Tydal kommune. Hun representerer Ap. 

Hun var varaordfører i Tydal; og ble etter ordfører Rolf Almåsbakks død valgt til ordfører den 10. mai 2007 for resten av perioden dvs. en periode på ca. 5 måneder.

## Eksterne lenker

* Tydal kommune
Tapio Räisänen

**Tapio Räisänen** (født 10. mai 1949 i Taivalkoski) er en finsk tidligere skihopper.

Räisänen debuterte i internasjonal sammenheng 30. desember 1975 in Oberstdorf, men måtte nøye seg med beskjedne plasseringer de første årene. Under VM 1978 i Lahtis gikk han svært overraskende til topps i det jevne storbakkerennet, 0,3 poeng foran østerrikeren Alois Lipburger og 0,8 poeng foran tyske Falko Weißpflog. I normalbakken kom han på sjetteplass.

Dette mesterskapet forble karrierens store høydepunkt for Räisänen. Det beste han oppnådde utenom dette mesterskapet, var en niendeplass i hoppukerennet i Bischofshofen i 1979. I Sapporo 1979 1.-plass. I dag driver Räisänen et ferieanlegg i Kuuharju i Lappland.

## Referanser


## Eksterne lenker
*
Voskhod 1

**Voskhod 1** (russisk: Восход-1) var betegnelsen på en sovjetrussisk romferd i 1964.
Det var den første bemannede ferden i Voskhod-programmet og den første romferden med mer enn en person ombord.

## Mannskap
*Vladimir Komarov – Commander
*Konstantin Feoktistov – Ingeniør
*Boris Jegorov – Doktor

*Backup mannskap*
*Boris Volynov – Commander
*Vasilij Lazarev – Doktor
*Aleksej Sorokin – Doktor
*Georgij Katys – Ingeniør

## Høydepunkter fra ferden
Den sovjetrussiske ferden var spesielt planlagt for å slå Gemini-programmet i å oppnå målet om flere personer i rommet. Som en større propaganda-gevinst, skal etter sigende romskipet ha bragt med seg en del av et flagg fra Paris kommune av 1871. 

Mye av ferden ble brukt til biomedisinsk forskning, og til å studere hvordan en større mannskp kunne arbeide sammen i verdensrommet. Ferden ble trolig avkortet i lengde på grunn av kuppet som detroniserte Nikita Khrusjtsjov. De trange forholdene ombord kan også ha vært med på sørge for en heller kort romferd. T

## Bilder

The Soviet Union 1964 CPA 3114 stamp (3-men Space Flight of Komarov, Yegorov and Feoktistov. Spacecrafl Voskhod I and the three cosmonauts in space helmet).jpg|Frimerke til minne om Voskhod 1-ferden
The Soviet Union 1964 CPA 3113 stamp (3-men Space Flight of Komarov, Yegorov and Feoktistov. The three cosmonauts).jpg|Frimerke til minne om kosmonautene på Voskhod 1-ferden
Sunrise (Florida)

:*For stumfilmen fra 1927, se [[Solopgang (film)]]. For den kinesiske filmen fra 1985, se [[Sunrise (film, 1985)]]


*'Sunrise''' er en by i Broward County, Florida, USA. Opprinnelig kalt «Sunrise Gulf Village», ble byen forandret til simpelthen «Sunrise». Per 2004 er innbyggertallet 90 227 ifølge United States Census Bureau.

Florida Panthers i NHL spiller i Sunrise på BankAtlantic Center.

## Referanser


## Eksterne lenker
*
Voskhod 2

**Voskhod 2** er betegnelsen på en sovjetrussisk romferd i 1965.
Det var den andre bemannede ferden i Voskhod-programmet og den første romferden der det ble gjennomført en romvandring utenfor romskipet.

## Mannskap
*Pavel Belyayev – Commander
*Aleksej Leonov – Pilot

*Backup mannskap*
*Dmitri Zaikin – Commander
*Yevgeni Khrunov – Pilot

## Høydepunkter fra ferden
### Romvandringer
Den første romvandringen (EVA) i historien ble gjennomført
**EVA Nr. 1** 
*Varighet: 13 minutter 
*Dato: 18. mars 1965
*Utført av: Aleksej Leonov
*Planlagt oppdrag: Gjennomføre trygt den første romvandringen i historien

Leonov begynte sin romvandring 90 minutter ut i ferden, på slutten av det første omløpet. Romvandringen begynte kl 08:30 UTC. Etter sin tid utenfor romskipet, fant Leonov ut at romdrakten hans hadde stivnet, slik at han ikke kunne komme seg inn i luftslusen igjen. Han løste problemet ved å lekke ut noe av trykket i drakten, som gjorde det lettere å bende leddene. Etter at han var trygt inne igjen, var det nok et problem, denne gang med å få lukket luken. Til slutt hadde mannskapet en problematisk landing der de landet langt unna målet, og måtte vente i flere timer før de ble hentet.

Voskhod 2-romskipet er nå på utstilling i museet til RKK Energiya i Korolyov, nær Moskva.

## Bilder

Voskhod-2 airlock and spacesuit.jpg|Luftslusen og romdrakten som ble brukt på ferden


## Eksterne lenker
* En video av romvandringen 
* The Voskhod 2 mission revisited
* Walking to Olympus: An EVA Chronology – NASA Oct. 1997
The Blind Watchmaker

***The Blind Watchmaker*** er en bok fra 1986 skrevet av den britiske biologen Richard Dawkins. Boken utgjør en argumentasjon mot kreasjonisme, spesielt argumenter om en plan i naturen. Den bygger videre på og forsvarer argumentasjonen som Dawkins førte i sin tidligere bok *[[The Selfish Gene]]*, som populariserte evolusjonsteoriens genetiske mekanismer. Ut fra disse forklarer han i *The Blind Watchmaker* hvorfor komplekse systemer i naturen kan se designet ut og hvorfor dette ikke er tilfelle.

Navnet på boka henviser til klokkeanalogien, slik den ble formulert av naturteologen William Paley på 1700-tallet.

Et nytt, oppdatert opplag ble sluppet i forbindelse med en av Dawkins senere bøker, *[[Climbing Mount Improbable]]*, som bygger videre på de første kapitlene i denne boken.
Aquificae

* Aquificaceae
* Hydrogenothermaceae

**Aquificae** er en rekke av en forskjellige bakterier som lever i tøffe omgivelser. De har blitt påvist i varme kilder, omgivelser av svovel, og undersjøiske vulkaner. Medlemmer av denne arten er for eksempel produktiv i vann med temperaturer fra 85 til 95&nbsp;°C.

## Eksterne lenker
*
John Scales

**John Robert Scales** (født 4. juli 1966 i Harrogate) er en tidligere engelsk fotballspiller.

Scales startet sin karriere i Bristol Rovers før han ble kjøpt av Wimbledon i juli 1987. Han var en del av laget som vant FA-Cupen i 1988. I 1994 ble han solgt til Liverpool for £3.500.000. Han var med å vinne ligacupen i 1995. I 1996 signerte han for Tottenham. Her ble han frem til 2000. I 2001 signerte han for Ipswich.

Han fikk tre landskamper for  i 1995.

## Medaljer
**Wimbledon**
* **1988:** FA-Cup vinner.

**Liverpool**
* **1995:** Liga-Cup vinner.

## Se også
* Statistikk om Liverpool FC.

## Referanser


## Eksterne lenker
* 
* Profil på Liverpools offisielle hjemmeside
* Profil på LFChistory.net
Walther Hesse

**Walther Hesse** (født 27. desember 1846 i Bischofswerda, død 19. juli 1911 i Dresden) er best kjent for sitt arbeid innen mikrobiologi, og spesielt for å ha utviklet Agar som et medium for dyrking av mikroorganismer.

Hesse arbeidet i Robert Kochs laboratorium i en post-doktorstilling for å studere luftkvalitet. Han var overbevist om at det var mikroorganismer alle steder, også i luften. Han brukte en rekke filtere for å prøve å fange og observere mikroorganismer.  For å kultivere organismene han fanget med filtrene, brukte han et stoff som inneholdt gelatin, men det hadde en tendens til å smelte om sommeren, noe som ødela testene. I tillegg kunne mange av organismene han dyrket ødelegge gelatinstoffet, noe som også ødela testene. 

Historien forteller at Hesse dro på picnic i 1882 med sin kone (Angelina Fannie Hesse) og oppdaget at geleen og puddingene som hun hadde med ikke smeltet i det varme sommerværet. Da han spurte hvorfor det var slik, svarte Lina, som hun ble kalt, at de inneholdt Agar, og at hun hadde lært knepet av en nederlandsk nabo, nylig flyttet dit fra Java i Indonesia da hun vokste opp. 

Videre utvikling av agar viste at det ikke lett ville smelte, selv om det forble smeltet ved lave temperaturer når det først hadde smeltet. Videre ble det ikke lett ødelagt av mikroorganismer, og det var også fleksibelt. 

## Referanser


## Kilder
* Hesse, Wolfgang, „Walther and Angelina Hesse – Early Contributors to Bacteriology“, ASM News, 58: 425-428, 1992
* University of Wisconsin, Madison - Microbiology Textbook (Online Edition)
* Extended biography, in German
Aktinobakterier

* Acidimicrobidae
* Actinobacteridae
* Coriobacteridae
* Rubrobacteridae
* Sphaerobacteridae

**Actinobacteria** eller **actinomycetes** er en gruppe av gram-positive bakterier med høy G+C andel. De er noen av de vanligste bakteriene i jordsmonnet og bakteriene spiller en avgjørende rolle i dekomponenering av organisk materialer, slik som cellulose og kitin. De spiller dermed også en vital rolle i organiske stoffers resirkulering og karbonsyklusen. På den måten blir det dannet humus, samtidig med at jordbunnen får tilført næringsstoffer. Andre aktinobakterier lever i planter og dyr, og mellom disse finnes det enkelte som fremkaller sykdommer. *Mycobacterium tuberculosis* er en slik aktinobakterie.

Aktinobakterienes evne til å leve i miljøer med lavt innhold av føde og deres mulighet til å fordøye lignin (bestanddel i organisk materiale som vanligvis ikke kan omsettes av jordbakteriene), har gjort dem til den dominerende livsformen i karstlandskapets huler. Der overlever de på variert mengde føde, som blir skylt ned fra overflaten. Aktinobakterienes kolonier kan ses på som små (1–10&nbsp;mm), gule eller hvite, runde kolonier som oftest finnes på de høyeste delene av huleveggene. Med andre ord, over høyeste vannstand.

Noen aktinobakterier danner forgreinede trådvev som ligner mycelier hos sopper. Disse har gitt opphav til navnet strålesopp på noen medlemmer i denne gruppa, blant annet arter i slekta *Actinomyces*. En sykdom (aktinomykose) forårsaket av disse bakteriene, har også vært kalt strålesopp.  Men aktinobakteriene er ikke nært beslekta med sopp som jo er eukaryote organismer.

De fleste arter er aerobe, men noen få (som *Actinomyces israelii*), kan leve under anaerobe forhold. Slekta *[[Frankia]]* lever også anaerobt i rotknoller hos ulike planter hvor de utfører nitrogenfiksering, liknende de mer velkjente eksemplene hos erteblomstfamiliens medlemmer. Planter som har symbiose med *Frankia* inkluderer pors, or og tindved.

Til forskjell fra gruppen *Firmicutes*, som er en annen hovedgruppe av gram-positive bakterier, har aktinobakteriene DNA. Noen av aktinobakteriene danner også sporer, som sendes ut i omgivelsene.

## Arter (utvalg)
* Leprabasill, *Mycobacterium leprae*
* *[[Mycobacterium tuberculosis]]*

## Eksterne lenker
*
Hershey

**Hershey** er et uinkorporert område i Dauphin County, Pennsylvania, USA. Innbyggertallet var 12 771 i 2000 ifølge United States Census Bureau.
Kåre Berg (lege)

**Kåre Ingmar Berg** (født 1. mars 1932 i Hammerfest, død 24. januar 2009 i Oslo) var en norsk lege, professor i medisinsk genetikk, sykehusleder og internasjonalt kjent forsker.

## Utdannelse og stillinger
Kåre Berg ble cand.med. i 1957 og dr.med. i 1964 ved Universitetet i Oslo. Fra 1964 til 1967 hadde han forskningsopphold ved Rockefeller University, New York. 

I 1967 ble han den første professor i medisinsk genetikk ved Universitetet i Oslo, og i 1976 leder for Avdeling for medisinsk genetikk ved Ullevål universitetssykehus (avdelingen lå den gang i Oslo Helseråd). Han hadde begge stillinger inntil han oppnådde pensjonsalderen i 2002. Fra 1993 til 2002 var han klinikksjef for Klinikk for forebyggende medisin ved Ullevål universitetssykehus. 

Som sjef for Avdeling for medisinsk genetikk var Berg i en årrekke leder av all genetisk fosterdiagnostikk i Norge, og av genetisk veiledning for Oslos befolkning. 

## Forskning og undervisning
Tidlig i karrieren oppdaget Kåre Berg Lp(a) lipoproteinet, en arvelig komponent i blodserum som medfører risiko for hjerteinfarkt. Han fortsatte Lp(a)-forskningen. Hans forskning var ellers sterkt preget av genetikken ved hyppige sykdommer som hjerteinfarkt. 

Kåre Berg publiserte om lag 650 vitenskapelige arbeider, herunder 10 bøker og et leksikalsk verk. Han holdt mer enn 120 inviterte foredrag ved internasjonale vitenskapelige kongresser og gjesteforeleste ved om lag 40 universiteter i utlandet.

Han var i flere perioder Scholar-in-Residence ved National Institutes of Health i USA. Forskerveiledning og egen forskning fortsatte han med som pensjonist.

## Oppdrag og tillitsverv
Han var rådgiver i genetiske sykdommer og medisinsk etikk for Verdens helseorganisasjon (WHO) fra 1973. Fra 1986 var Berg leder av WHO Collaborating Centre for Community Control of Hereditary Diseases.

Berg var medlem av den permanente komiteen for de internasjonale kongresser i medisinsk genetikk 1981-1996 og komiteens president 1991-1996. Han var nasjonal delegat til etikk-komiteer i Europarådet 1987-1996 og medlem av Bioteknologinemnda 1991-1998. Fra 1995 var han medlem av etikk-komiteen til The Human Genome Organization (HUGO), fra 2005 som nestleder. Han var medlem av ”Editorial Board” for flere internasjonale vitenskapelige tidsskrifter og redigerte ”Clinical Genetics” 1970-1997.

Kåre Berg ble innvalgt i Det Norske Videnskaps-Akademi i 1974, der han var medlem av styret fra 1975 til 1988. Fra 1984 til 1991 var han styremedlem i Norsk faglitterær forfatter- og oversetterforening. 

Kåre Berg var styremedlem i Sigurd K. Thoresens legat til opplysningsarbeid og forskning vedrørende arvelige sykdommer fra legatets opprettelse i 1977 og styrets leder fra 1994 til sin død. Han var medlem av styret for Nansenfondet.

Berg var medlem av Norske Selskab.

## Priser
Kåre Berg mottok i 1964 den internasjonale Jean Juilliard-prisen og i 1970 Anders Jahres medisinske pris til nordiske forskere under 40 år, «for hans klarleggelse av visse arvelige egenskaper i blodserum hos mennesker». 

## Referanser


## Eksterne lenker
* Anders Jahres medisinske priser, Universitetet i Oslo
Laredo

**Laredo** er en by i Webb County i Texas i USA. Innbyggertallet var 236&nbsp;091 i 2010 ifølge United States Census Bureau. Byen Nuevo Laredo ligger like over grensen i Mexico og disse to byene utgjør Laredo-Nuevo Laredo Metropolitan Area hvis totale innbyggertall er 589&nbsp;309.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Kjemosyntese

I **Kjemosyntese** utnytter bakterier uorganiske molekyler og energi som frigjøres ved oksidasjon, men ellers er den helt lik fotosyntesen. I begge syntesetypene brukes energien til å spalte vannmolekylene og bygge hydrogenet sammen med karbondioksid til energirike karbohydratmolekyler. 

De fleste bakterier og alle dyr er heterotrofe. Noen få bakterieformer har kjemosyntese og er autotrofe. Eksempler på dette er svovelbakterier eller nitrogenfikserende bakterier. Svovelbakterier får energi til syntese ved å oksidere hydrogensulfid til svovel og videre til sulfat.

     H2S → S → SO4

Jernbakterier oksiderer toverdig jern til treverdig.

    Fe2+ → Fe3+

Når liv først ble til var alt liv på jorden sannsynligvis lignende former av autotrofe bakterier, de fleste biologer tror at fotosyntesen ble utviklet hos organismer med kjemosyntese som utviklet klorofyll.

## Se også
* Fotosyntese
* Bakterier

## Kilder
*
Nuussuaqhalvøya

**Nuussuaq** er en halvøy på vestkysten av Grønland.

Den 21. november 2000 var det et jordras i Paatuut-området på sydkysten av Nuussuaq-halvøya. Dette jordraset lagde en flodbølge som skadet flere byer på Nuussuaq-halvøya og øya Disko.

## Referanser
Janus (måne)

**Janus** *(jay'-nus,* , gresk *Ιανός)* er en indre satellitt til Saturn. Den er også kjent som **Saturn X** (Romertall X = 10).  Den er navngitt etter den mytologiske Janus.

## Navn
Janus er oppkalt etter den romerske tohodede guden Janus. Selv om navnet ble foreslått kort etter den ble oppdaget i 1966, var den ikke offisielt navngitt før 1983, samtidig som Epimetheus fikk sitt navn.

## Fysiske egenskaper
Janus er omfattende kraterbelagt med mange kratre større enn 30 km, men få lineære egenskaper. Janus' overflate ser ut til å være eldre enn Prometheus', men yngre enn Pandoras. Fra dens veldig lave tetthet og relativt høye albedo, er det sannsynlig at Janus er veldig porøs og isete. Denne månen er også veldig elliptisk.

## Ring
Den befinner seg en svak støvring rundt banene til Janus og Epimethus, som viser seg på bilder tatt i motlys av Cassini-Huygens i 2006. Ringen har en bredde på 5000 km. Den kommer fra partikler som er sprengt fra månenes overflater av meteorittnedslag, som så former en diffus ring rundt deres baner.

## Referanser


## Eksterne lenker
* Janus Profile  av NASA's Solsystem-forskning
* Planetary Society: Janus
* 'Solar System Dynamics' av Murray og Dermott
* Illustrasjon av koorbital bevegelse
* Cassini-bilde av Janus og Epimetheus nær tiden for deres orbitalbytte.

*... | [[Epimetheus (måne)|Epimetheus]] | *'Janus*' | [[Mimas (måne)|Mimas]] | ...*
Nuussuaq

**Nuussuaq** (dansk: **Kraulshavn**) er ei bygd i Avannaata kommune, nordvest på Grønland. Bygda hadde 186 innbyggere i 2018.

Nuussuaq ligger ca. 200 km nord for Upernavik.

Bygda ligger på Nuussuaqhalvøya, som på grønlandsk beter *det store neset*.

Om sommeren er båtforbindelse til Upernavik 1-2 ganger i uken. Hele året er det helikopterforbindelse mellom bygda og lufthavnen i Upernavik.

Området omkring bygden er velegnet til fotturer og observasjon av hvaler. En gang i året trekker hvithvaler inn i bukten, der de tradisjonelt jaktes på av lokale jaktfolk. Dette gir kjøtt, og ikke minst hud («mattak», uttales ma-dæk), som er en delikatesse.

De viktigste næringene her er fangst og fiske. Men de utnytter ikke fiskeressursene fullt ut, bl.a. har Nuussuaq ikke som andre bygder nytt godt av hellefisken i området, fordi dette krever investeringer i fiskerbåter m.m. Hellefisk kan også fanges med langline, men dette krever havis, slik at man kan lage hull i isen for å fiske.

De siste årene har temperaturen i Nuussuaq ligget over normalen, dette gjør at isen først kommer sent på året. Det er på isen fangstfolkene jakter, på f.eks. sel. Samtidig har været også vært mer skiftende sent på sesongen, dette har gitt færre jaktdager.

Bygda har KNI-butikk. Skolen her heter Atuarfik Nuussuaq («Nuussuaq skole»). Denne ble renovert i 1999.

## Referanser


## Eksterne lenker
* Historiske bilder fra Nuussuaq
* Været i Nuussuaq
Nordgrønland

**Nordgrønland** (grønlandsk: **Avannaa**, også kalt *Avannaarsua* eller *Avanersuaq*) var ett av de tre amt (fylker) som Grønland ble delt inn i fra 1950 til 2008. Amtets hovedsete lå i bosettingen Qaanaaq, som ligger i Qaanaaq som var amtets eneste kommune. 

Navnet Avanersuaq betyr «stedet som ligger lengst mot nord». 

Dette er den lavest befolkede regionen i verden, med 843 innbyggere fordelt på 106&nbsp;700 km² med isfritt land, noe som gir 0,0079 innbyggere pr km². Totalt landområde, inklusive isdelte områder er over 500&nbsp;000 km². Nordgrønland har en høyere andel isfrie landområder enn mange andre deler av Grønland, på grunn av lite nedbør. 

## Tidligere kommuner i Nordgrønland
Nordgrønland bestod av én kommune og to «ikke-inkorporerte områder» (områder som ikke inngår i en kommune):

*Qaanaaq kommune
*Nordøst-Grønland biosfærereservat (utenfor kommunal inndeling)
*Thule Air Base (utenfor kommunal inndeling)

## Næringsveier
Selfangst er den viktigste inntektskilden for store deler av befolkningen, dette skiller bosettingene her fra de andre delene av Grønland. Det er mange små bosettinger i Nordgrønland. På vinterstid fryser fjordene igjen, da bruker jegere og fiskere her hundeslede.
Gram-negativ bakterie

**Gram-negativ** er en klasse bakterier som kjennetegnes ved at de, i motsetning til gram-positive bakterier, ikke lar seg farge blå ved gramfarging. De farges i stedet røde eller rosa.

## Se også
* Gram-positiv bakterie

## Referanser


## Eksterne lenker
*
Vestgrønland

**Vestgrønland** (grønlandsk: **Kitaa**) var ett av tre amt (fylker) som Grønland ble delt inn i fra 1950 til 2008. 

Dette var det mest folkerike av de tre amtene &ndash; nesten 90% av befolkningen bor i dette området. Amtets hovedsete lå i Grønlands hovedstad, Godthåb (nå Nuuk). 

Amtet grenset i vest mot Baffinbukta, Labradorsjøen og Nord-Atlanterhavet. Mot nord ligger Nordgrønland, og i øst grenset amtet mot Østgrønland. 

## Historie
Grønlands eldste trehus, bygd i 1734 ligger i Qasigiannguit (Christianshåb) ved Diskobukta. Her ligger det også et museum med funn fra ulike forhistoriske kulturer. De tidligere bosettingene i Sermermiut, nær byen Ilulissat, med mange bygninger og kirker fra koloni-tiden, viser mange aspekter ved Grønlands historie. Hver by har et museum som viser Grønlands fortid. 

## Tidligere kommuner i Vestgrønland
Til 2008 lå alle Grønlands kommuner, bortsett fra tre, i Vestgrønland. Disse var, fra sør til nord:
*Nanortalik kommune
*Qaqortoq kommune
*Narsaq kommune
*Ivittuut kommune
*Paamiut kommune
*Nuuk kommune
*Maniitsoq kommune
*Sisimiut kommune
*Kangaatsiaq kommune
*Aasiaat kommune
*Qasigiannguit kommune
*Ilulissat kommune
*Qeqertarsuaq kommune
*Uummannaq kommune
*Upernavik kommune
Jamie Cassidy

**Jamie Cassidy** (født 21. november 1977 i Liverpool) er en tidligere engelsk fotballspiller.

Cassidy startet som juniorspiller i Liverpool, og skrev under profesjonell kontrakt med klubben i 1996. Han fikk tildelt trøyenummer nummer 22, men fikk ingen kamper på førstelaget. Det nærmeste han kom førstelaget var som ubenyttet innbytter i hjemmekampen på Anfield mot Sheffield Wednesday 7. desember 1996. Liverpool tapte forøvrig kampen 0-1.

Han ble frigitt av klubben 22. juli 1999, og skrev da under for Cambridge. Her spilte han 8 kamper. Han spilte senere også for amatørklubbene *Northwich Victoria* og *Burscough*.

## Se også
* Statistikk om Liverpool FC.

## Referanser


## Eksterne lenker
* 
* Profil på LFChistory.net
Aleksej Leonov

**Aleksej Arkhipovitsj Leonov** (russisk: Алексе́й Архи́пович Лео́нов; født 30. mai 1934 i Listvjanka i Sovjetunionen, død 11. oktober 2019 i Moskva) var en sovjetrussisk offiser og kosmonaut som 18. mars 1965 ble det første menneske til å gjennomføre en romvandring.

## Liv og virke
### Bakgrunn
Leonov var det åttende av ni barn til en bonde og hesteoppdretter vest i Sibir. I 1948 flyttet familien til Kaliningrad.

I 1953 begynte Leonov i flyvåpenet og begynte på pilotutdannelse ved en flyskole i Krementsjuk i Ukraina. Han ble uteksaminert med toppresultater i 1955. Deretter ble han frem til 1957 utdannet til jagerflyver ved flyskolen i Tsjuhujiv.

### Kosmonaut
I 1959 ble han som en av 20 piloter plukket ut til kosmonaututdannelse. Den begynte i 1960.

### Romferder
* Voskhod 2 – første romvandring i historien
*  Sojuz 19 – Apollo-Soyuz Test Project, kobling mellom et Apollo- og et Sojus-romskip.

#### EVA
* Voskhod 2 – 1 romvandringer
** 18. mars 1965: 12 minutt og 9 sekunder

Leonov hadde vært plukket ut til en Sojuz-ferd som skulle dra rundt Månen, men på grunn av Apollo 8-ferden og amerikanernes forsprang, ble denne kansellert. Han hadde også blitt plukket ut til å være en av de som skulle lande på Månen for Sovjetunionen, men også denne ferden ble avlyst. Leonov skulle også ha vært sjef på den uheldige Sojuz 11-ferden til Saljut 1-romstasjonen, den første bemannede romstasjonen, men hans mannskap ble byttet ut med backup-mannskapet da en trodde at kosmonaut Valeerij Kubasov hadde tuberkulose.

## Hedersbevisninger

Leonov har mottatt flere dekorasjoner og æresbevisninger:
* Helt av Sovjetunionen (1965 og 1975).
* Leninordenen
* Den røde stjernes orden
* Helt av det sosialistiske arbeid, Bulgaria
* Helt av Vietnam

## Trivia
Arthur C. Clarkes bok *2010: Odyssey Two* er dedisert til Leonov og Andrej Sakharov. Det oppdiktede sovjetiske romfartøyet «Aleksej Leonov» i boken er oppkalt etter han. 

På en pressekonferanse i forbindelse med Apollo-Soyuz Test Project sa Leonov på engelsk at, mens han var i USA for ASTP-trening, ville han gjerne besøke Hollywood, fordi han hadde aspirasjoner om å bli en filmstjerne. Han spøkte så videre: "I don't want [to be a movie star]... Tom Stafford want!")

## Bilder

Fil:Portrait of ASTP crews.jpg|Mannskapene på Apollo og Sojuz 19 i ASTP. 
Fil:Astronaut Donald K. Slayton and cosmonaut Aleksey A. Leonov in the Soyuz Orbital Module.jpg|Deke Slayton og Leonov håndhilser etter dokking i ASTP. 


## Referanser
Østgrønland

**Østgrønland** (grønlandsk: **Tunu**) var ett av tre amt (fylker) som Grønland ble delt inn i fra 1950 til 2008. 

På den 2&nbsp;700&nbsp;km lange østkysten av Østgrønland ligger verdens største biosfærereservat; Nordøst-Grønland biosfærereservat. 

## Tidligere kommuner i Østgrønland
* Ammassalik kommune
* Ittoqqortoormiit kommune